Péter Zsolt Ne kérdezd, ki voltam – Karády Katalin, a díva emlékére című könyvét mutatták be a Györkös Mányi Albert Emlékházban a Kolozsvári Magyar Napok keretében tartott szerdai rendezvényen, amelyen jelen volt a szerző-szerkesztő Péter Zsolt, Kovács Attila Zoltán, a Szépmíves Kiadó főszerkesztője, valamint Szebeni Zsuzsa színháztörténész, a Balassi Intézet Magyar Kulturális Központ sepsiszentgyörgyi fiókintézetének vezetője.